# Teresa Gisbert Jordà

* Aquest article tracta sobre jurista i fiscal valenciana. Vegeu-ne altres significats a «Teresa Gisbert Carbonell».
Teresa Gisbert Jordà (València, 1957) és una jurista i fiscal valenciana, especialista en matèria de menors. Després de ser Fiscal en Cap Provincial de València, en febrer de 2019 va prendre possessió com a Fiscal Superior de la Fiscalia Superior de la Comunitat Valenciana, en substitució d'Antonio Montabes Córdoba, estant al càrrec de les tres Fiscalies provincials, 249 Fiscals i 178 funcionaris.

## Biografia

És membre de la Unió Progressista de Fiscals i del Comité Científic de la Fundació Valenciana d'Estudis sobre Infància i Joventut. La Fiscal General de l'Estat, María José Segarra li va reconèixer “la permanent dedicació des de llocs de responsabilitat a un servei públic cada vegada més necessitat de persones amb eixa vocació de servei”. És germana del periodista Emili Gisbert Jordà i neta de Manuel Gisbert Rico, últim alcalde republicà de València, estant la seua família vinculada a la política i el dret.

### Carrera fiscal i docència

Va començar com a Fiscal l'any 1981 a Mataró-Arenys de Mar i l'any 1982 va prendre possessió a la Fiscalia de l'Audiència Provincial de Castelló, en l'Agrupació de Vinaròs-Sant Mateu. El 1984 va prendre possessió a la Fiscalia del Tribunal Superior de Justícia de la Comunitat Valenciana i en març de 2008 va prendre possessió com a Fiscal en Cap Provincial de València i en febrer de 2019 ho va fer com a Fiscal Superior de la Comunitat Valenciana. De 1991 a 1996 ha estat membre del Consell Fiscal.
Ha fet classes com a Professora Associada de la Càtedra de Dret Civil de la Facultat de Dret de València els anys 1997 i 1998. Des de l'any 1998 és tutora de l'Escola de Pràctica Jurídica de l'Il·lustre Col·legi d'Advocats de València. També ha participat com a directora, coordinadora o ponent en diversos cursos per a professionals del dret, taules redones i conferències.

## Reconeixements

* 1990, Creu distingida de 1ª Classe de l'Ordre de Sant Ramon de Penyafort.
* 2002, Premi del Dia Internacional de la Dona Treballadora, de les Corts Valencianes.
* 2014, Premis Æquitas del Col·legi Oficial de Graduats Socials.
* 2019, Premi Integritat de l'EVAP (Associació d'Empresàries i Professionals de València).

## Coincidència

L'elecció de Teresa Gisbert com a Fiscal Superior del País Valencià va provocar que els principals càrrecs de la justícia valenciana estigueren ocupats per quatre dones: Pilar de la Oliva (presidenta del TSJCV), Gabriela Bravo (consellera de Justícia), Auxiliadora Borja (degana dels advocats) i Laura Oliver (degana dels procuradors).

## Publicacions

* El Fiscal y la Ley Orgánica 4/92. Dos años de aplicación. NUM. III- 1995 255
* La posición de las otras partes en el proceso. NUM. VII- 1997 397
* Aspectos comunes de la jurisdicción de menores y la de adultos. NUM. II- 2003 697
* Las medidas cautelares. NUM. I- 2001 103
* Cuestiones sobre medidas cautelares. NUM. I- 2001
* Análisis del procedimiento. Sus fases. Las demás partes en el proceso. Especial atención a la víctima como coadyuvante sin acción. NUM. VI- 2000 149.
* Sida y Derecho Penitenciario. Consejo General del Poder Judicial. Cuadernos de Derecho Judicial. Problemas del Tratamiento Jurídico del Sida. Madrid 1.995.
* La entrada en vigor de la elevación de la mayoría de edad penal. Una nueva interpretación. La Ley. Año XVII. Número 4011. 9 de abril de 1996.
* Ley de Protección Jurídica del Menor. Boletín de Información del Ministerio de Justicia, Año L. 15 de junio de 1.996. Número 1776. Págs. 2585 a 2608.
* Incidencias del nuevo Código Penal en la legislación de menores. Cuadernos de Derecho Judicial. Consejo General del Poder Judicial. Madrid 1.996.
* Legislación sobre el nacimiento con la ayuda de la técnica: la reproducción asistida humana y sus implicaciones. AMA. Madrid 1.998.
* Aspectos Legales en Oncología Médica. Nova Sidonia 2000.
* Libro Blanco del Ministerio Fiscal (va ser una de les responsables).

## Referències

* 1 2 País, Ediciones El «Teresa Gisbert, elegida nueva fiscal jefe de Valencia» (en castellà). El País [Madrid], 20-02-2008. ISSN: 1134-6582.
* 1 2 «Teresa Gisbert Jordá toma posesión como Fiscal Superior de la Comunidad Autónoma Valenciana». Fiscalía General del Estado, 18-02-2019. [Consulta: 21 febrer 2019].
* 1 2 Levante-EMV. «Teresa Gisbert serà la Fiscal Superior després d'imposar-se al fiscal en cap de Castelló» (en castellà). [Consulta: 21 febrer 2019].
* 1 2 3 4 5 6 «Real Sociedad Económica de Amigos del País de Valencia (fund. 1776) - 9 de Junio de 2008. Ciclo "Estado, Sociedad Civil y Ciudadanía": Dª Teresa Gisbert Jordá. Conferencia.». [Consulta: 21 febrer 2019].
* ↑ País, Ediciones El «Emili Gisbert, reportero valenciano sin ataduras» (en castellà). El País [Madrid], 05-07-2011. ISSN: 1134-6582.
* ↑ «La gran noche de los Graduados Sociales» (en castellà). Cograsova.es. [Consulta: 23 febrer 2019].
* ↑ 20minutos. «EVAP entrega el jueves sus premios anuales a María Teresa Busto, Teresa Gisbert, Marina Belenguer y Belén Franch» (en castellà), 22-10-2019. [Consulta: 24 octubre 2019].
* ↑ «Teresa Gisbert Jordá» (en castellà). [Consulta: 23 febrer 2019].